CELEX: 32009D0884
Language: hr
Date: 2009-11-30 00:00:00
Title: 2009/884/EZ: Odluka Komisije od 30. studenoga 2009. o izmjeni Odluke 2007/116/EZ s obzirom na uvođenje dodatnih rezerviranih brojeva koji počinju sa „116”  (priopćena pod brojem dokumenta C(2009) 9425)  Tekst značajan za EGP

13/Sv. 54
            
            
               HR
            
            
               Službeni list Europske unije
            
            
               232
            
         32009D0884
   
               L 317/46
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 30. studenoga 2009.
   o izmjeni Odluke 2007/116/EZ s obzirom na uvođenje dodatnih rezerviranih brojeva koji počinju sa „116”
   (priopćena pod brojem dokumenta C(2009) 9425)
   (Tekst značajan za EGP)
   (2009/884/EZ)
   KOMISIJA EUROPSKIH ZAJEDNICA
   uzimajući u obzir Ugovor o osnivanju Europske zajednice,
   uzimajući u obzir Direktivu 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (1), a posebno njezin članak 10. stavak 4.
   budući da:
   
               (1)
            
            
               Odlukom Komisije 2007/116/EZ (2) rezerviran je nacionalni numeracijski raspon koji počinje brojem 116 za usklađene brojeve za usklađene usluge od društvenog značaja. Prilog navedene Odluke sadrži popis posebnih brojeva unutar navedenog numeracijskog raspona i usluga za koje je svaki od brojeva rezerviran. Navedeni se popis može prilagođavati u skladu s postupkom iz članka 22. stavka 3. Direktive 2002/21/EZ.
            
         
               (2)
            
            
               Dvije usluge, a to su Pozivni centar za žrtve zločina i Pozivni centar za medicinske usluge, utvrđene su kao usluge od društvenoga značaja koje ispunjavaju uvjete za usklađene brojeve. Zbog toga je potrebno ažurirati Odluku 2007/116/EZ i dodatno rezervati uvedene brojeve. Broj za Pozivni centar za medicinske usluge ne zamjenjuje broj 112 ili nacionalne brojeve hitnih službi za slučajeve u kojima je ugrožen život.
            
         
               (3)
            
            
               Odluku 2007/116/EZ treba stoga na odgovarajući način izmijeniti.
            
         
               (4)
            
            
               Mjere predviđene ovom Odlukom u skladu su s mišljenjem Odbora za komunikacije,
            
         DONIJELA JE OVU ODLUKU:
   Članak 1.
   Prilog Odluci 2007/116/EZ zamjenjuje se Prilogom ovoj Odluci.
   Članak 2.
   Države članice poduzimaju sve potrebne mjere kako bi od 15. travnja 2010. nadležno nacionalno regulatorno tijelo moglo dodjeljivati brojeve dodane na popis na temelju ove Odluke.
   Članak 3.
   Ova je Odluka upućena državama članicama.
   
      Sastavljeno u Bruxellesu 30. studenoga 2009
      
         
            Za Komisiju
         
         Viviane REDING
         
            Članica Komisije
         
      
   
   
      (1)  SL L 108, 24.4.2002., str. 33.
   
      (2)  SL L 49, 17.2.2007., str. 30.
   
      PRILOG
      
         Popis brojeva rezerviranih za usklađene usluge od društvenoga značaja
      
      
                  Broj
               
               
                  Usluga za koju je broj rezerviran
               
               
                  Posebni uvjeti u vezi s pravom uporabe ovog broja
               
            
                  116 000
               
               
                  
                     Naziv usluge:
                  
                  Pozivni centar za nestalu djecu
                  
                     Opis:
                  
                  Usluga uključuje (a) primanje poziva kojima se prijavljuju nestala djeca i njihovo prosljeđivanje policiji, (b) ponudu smjernica i podrške osobama odgovornim za nestalo dijete, (c) podršku istrazi.
               
               
                  Usluga je stalno dostupna (tj. 24 sata na dan, 7 dana u tjednu, u cijeloj državi).
               
            
                  116 006
               
               
                  
                     Naziv usluge:
                  
                  Pozivni centar za žrtve zločina
                  
                     Opis:
                  
                  Usluga žrtvama zločina omogućuje dobivanje emocionalne pomoći u takvim okolnostima, informiranje o pravima i načinima ostvarivanja prava i upućivanje na relevantne organizacije. Usluga posebno pruža informacije o (a) lokalnom policijskom uredu i kaznenim postupcima, (b) mogućnostima odštete i pitanjima osiguranja. Također pruža podršku pri pronalaženju drugih odgovarajućih izvora pomoći žrtvama zločina.
               
               
                  Ako usluga nije stalno dostupna (tj. 24 sata na dan, 7 dana u tjednu, u cijeloj državi), davatelj usluge mora osigurati da su informacije o dostupnosti usluge javno i lako dostupne i da u razdobljima u kojima usluga nije dostupna, pozivatelji dobiju obavijest o tome kada će usluga ponovno biti dostupna.
               
            
                  116 111
               
               
                  
                     Naziv usluge:
                  
                  Pozivni centar za djecu
                  
                     Opis:
                  
                  Usluga pomaže djeci kojoj je potrebna skrb i zaštita i povezuje ih sa službama i resursima; ona djeci pruža priliku da izraze svoje brige, razgovaraju o pitanjima koja ih se izravno tiču i kontaktiraju nekoga u kriznoj situaciji.
               
               
                  Ako usluga nije stalno dostupna (tj. 24 sata na dan, 7 dana u tjednu, u cijeloj državi), davatelj usluge mora osigurati da su informacije o dostupnosti usluge javno i lako dostupne i da u razdobljima u kojima usluga nije dostupna, pozivatelji dobiju obavijest o tome kada će usluga ponovno biti dostupna.
               
            
                  116 117
               
               
                  
                     Naziv usluge:
                  
                  Pozivni centar za medicinske usluge
                  
                     Opis:
                  
                  Usluga upućuje pozivatelje na medicinsku pomoć u skladu s njihovim potrebama koje su hitne, ali ne i opasne po život, posebno, ali ne isključivo izvan redovnog radnog vremena, vikendom i na državne praznike. Ona povezuje pozivatelja s obučenim pozivnim agentom ili izravno s kvalificiranim liječnikom ili kliničarom.
               
               
                  Ako usluga nije stalno dostupna (tj. 24 sata na dan, 7 dana u tjednu, u cijeloj državi), davatelj usluge mora osigurati da su informacije o dostupnosti usluge javno i lako dostupne i da u razdobljima u kojima usluga nije dostupna, pozivatelji dobiju obavijest o tome kada će usluga ponovno biti dostupna.
               
            
                  116 123
               
               
                  
                     Naziv usluge:
                  
                  Pozivni centar za emocionalnu pomoć
                  
                     Opis:
                  
                  Usluga pozivatelju pruža stvarni ljudski kontakt koji se temelji na slušanju bez osuđivanja. Ona nudi emocionalnu pomoć pozivateljima koji su usamljeni, proživljavaju psihološku krizu ili razmišljaju o samoubojstvu.
               
               
                  Ako usluga nije stalno dostupna (tj. 24 sata na dan, 7 dana u tjednu, u cijeloj državi), davatelj usluge mora osigurati da su informacije o dostupnosti usluge javno i lako dostupne i da u razdobljima u kojima usluga nije dostupna, pozivatelji dobiju obavijest o tome kada će usluga ponovno biti dostupna.